*Šis straipsnis yra apie šiuolaikinę Malaizijos valstiją. Istorinės Kedaho valstybės aptariamos straipsniuose Kedahas (istorinė valstybė) ir Kedaho sultonatas*.

| Kedahas*Kedah* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Malaizijos vėliava Malaizija |
| **Regionas** | Vakarų Malaizija |
| **Administracinis centras** | Alor Staras |
| **Apygardų skaičius** | 11 |
| **Sultonas** | Tuanku Abdul Halim |
|  |
| **Gyventojų** (2009) | 1 778 188 |
| **Plotas** | 9 426 km² |
| **Tankumas** (2009) | 189 žm./km² |
|  |
| **Tinklalapis** | www.kedah.gov.my |
|  **Vikiteka** | KedahasVikiteka |

**Kedahas** (malaj. *Kedah*) – viena šiauriausių Malaizijos valstijų. Ribojasi su Tailandu, Perlisu šiaurėje ir su Peraku, Penangu pietuose. Valstijai priklauso ir Langkavi sala. Tai – derlingos sritys, garsėjančios ryžių auginimu. 

Tautinė sudėtis: malajai (1,3 mln), kinai (0,25 mln.), indai (122 911).

Administracija
--------------

Kedaho sostinė yra Alor Staras. Kiti didesnieji miestai: Sungai Petani, Kulim, Kuah (Langkavi saloje). 
Kedahas padalintas į 11 apygardų:

* Baling
* Bandar Baharu
* Kota Setar
* Kuala Muda
* Kubang Pasu
* Kulim
* Pulau Langkawi
* Padang Terap
* Pendang
* Sik
* Yan

Istorija
--------

### Iki sultonato

*Pagrindinis straipsnis – Kedahas (istorinė valstybė)*.
Kedaho valstybė – viena seniausių Malajų salyne. Pirmaisiais mūsų eros amžiais Kedaho miestą įkūrė indų pirkliai, ir jis dalyvavo Transmalakinėje prekyboje. 

Nors ilgainiui Kedaho sritys buvo suvienytos Langkasukos valstybėje, kai ši kontroliavo dideles teritorijas Malakos pusiasalyje, Kedahas buvo dalinai nepriklausomas. Jį valdė vietinė hinduistinė dinastija, įkurta *Merong Mahavangsa*. Žinomi devyni jos valdovai.

### Kedaho sultonatas (nuo 1136 m.)

*Pagrindinis straipsnis – Kedaho sultonatas*.
Paskutinis hinduistinio Kedaho valdovas *Phra Ong Mahawangsa* 1136 m atsivertė į islamą, tapdamas sultonu *Muzaffar Šah*. Taip buvo įkurtas Kedaho sultonatas, kurio sultonų dinastija egzistuoja iki šiol. Kedaho sultonatas apėmė ne tik dabartinį Kedahą, bet ir Penangą, Perlis, Tailando Satun provinciją.

XVIII a pabaigoje labai sustiprėjo Siamo grėsmė. Siekdamas britų pagalbos, sultonas prižadėjo jiems Penango salą, kurią britai pasiėmė, o pagalbos nesuteikė. Likęs Kedahas buvo okupuotas Siamo 1821 m. 1909 m. britų-Siamo sutartimi Kedahas buvo padalintas į keletą dalių. Šiaurinė jo dalis liko Tailandui (dabartinė Satun provincija), likusios teritorijos perėjo britams, bet jose buvo išskirta atskira dalis Perlis. Tokiu būdu Kedahas ir Perlis tapo Britų Malajos sudėtine dalimi, Nefederacinėmis Malajų Valstijomis.

Japonų okupacijos laikais per Antrąjį pasaulinį karą Kedahas vėl perėjo Tailandui ir pavadintas Syburi, tačiau po karo vėl grįžo britams. 1946 m. jis įsijungė į Malajos Sąjungą, o 1948 m. – į Malajos Federaciją, tapdamas viena iš Malaizijos valstijų. Jame išlikusi sultono institucija ir nuo XII a besitęsianti dinastija.

|  |  |
| --- | --- |
| Malaizijos valstijos |  |
| 

|  |  |
| --- | --- |
| **Vakarų Malaizija:** | Džohoras | Kedahas | Kelantanas | Malaka | Negeri Sembilanas | Selangoras | Pahangas | Perakas | Perlisas | Penangas | Terenganu  Kvala Lumpūras | Putradžaja |
| **Rytų Malaizija:** | Labuanas | Sabahas | Saravakas |

 |